

**KORRALDUS**

Tallinn .....05.2016 nr KKO 1-3/16/........

**Mittetulundusühingule Karepa Kalasadam vee erikasutusloa andmine**

1. Asjaolud

Lääne - Saare Vallavalitsus (registrikood 75038977) (edaspidi *Taotleja*) esitas 26.04.2016 kirjaga nr 6-2/16/432-1 Keskkonnaametile vee erikasutusloa taotluse (edaspidi *taotlus*). Taotlus saabus ja registreeriti Keskkonnaametis 27.04.2016 nr 14-6/16/367. Vee erikasutusluba taotletakse Muratsi sadama süvendamiseks mahus kuni 1560 m3 ning kaide ja kaldakindlustuse ehitamiseks, mille käigus paigutatakse veekogu põhja pinnast ning uputatakse tahkeid aineid mahus 480 m3. Rekonstrueeritav Muratsi sadam (edaspidi *sadam*) paikneb Muratsi sadama maaüksusel (katastriüksuse tunnus 27003:003:0674), Muratsi külas, Lääne-Saare vallas, Saare maakonnas. Vee erikasutuse piirkonna koordinaadid on:

1. X 6455262,5 Y 416320,1
2. X 6455298,6 Y 416349,1
3. X 6455226,6 Y 416366,9
4. X 6455274,4 Y 416399,7

Veeseaduse § 8 lg 2 p-i 6 kohaselt on vee erikasutusluba vajalik, kui toimub veekogu, mille veepeegli pindala on üks hektar või suurem, süvendamine või sellise veekogu põhja pinnase paigaldamine ja p-i 7 kohaselt, kui uputatakse tahkeid aineid veekogusse. Veeseaduse § 9 lg-st 5 tulenevalt annab vee erikasutusloa Keskkonnaamet. Keskkonnaamet hindas vastavalt keskkonnaministri 26.03.2002 määrusele nr 18 “Vee erikasutusloa ja ajutise vee erikasutusloa andmise, muutmise ja kehtetuks tunnistamise kord, loa taotlemiseks vajalike materjalide loetelu ja loa vormid”(edaspidi *määrus nr 18*) esitatud andmeid ning need vastavad nimetatud määruses esitatud nõuetele.

**2. KAALUTLUSED**

Vastavalt haldusmenetluse seaduse (edaspidi *HMS*) § 56 lg-le 3 tuleb kaalutlusõiguse alusel antud haldusakti põhjenduses märkida kaalutlused, millest haldusorgan on haldusakti andmisel lähtunud. Keskkonnaamet teeb vee erikasutusloa andmise otsuse lähtudes taotluses esitatud informatsioonist, eelhinnangust keskkonnamõju hindamise vajalikkuse kohta ning vee kasutamist ja kaitset sätestavatest õigusaktidest.

**2.1 Taotluse avalikustamine ja seisukohtade ärakuulamine**

Veeseaduse § 91 lg 1 kohaselt avaldab vee erikasutusloa andja vee erikasutusloa taotluse saamisest alates 21 päeva jooksul pärast vee erikasutusloa taotluse menetlusse võtmist sellekohase teate ametlikus väljaandes Ametlikud Teadaanded. Teade vee erikasutusloa taotlemise kohta avalikustati 09.05.2016 st. tähtaegselt ning ettepanekuid ja vastuväiteid vee erikasutusloa taotluse avalikustamise käigus ei laekunud.

**2.2 Keskkonnamõju hindamise eelhindamisest**

Mere süvendamine mahus kuni 1560 m3 ning tahkete ainete uputamine merre mahus kuni 480 m3 ei ole olulise keskkonnamõjuga tegevus keskkonnamõju hindamise ja keskkonnajuhtimissüsteemi seaduse (KeHJS) § 6 lg 1 kohaselt, küll aga peab loa andja analüüsima, kas vee erikasutusel on oluline keskkonnamõju KeHJS § 11 lg-e 4, § 6 lg 2 p-i 18, § 6 lg-e 3, § 3 p-i 2 ning Vabariigi Valitsuse 29.08.2005 määrus nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ § 11 alusel.

Keskkonnaamet on oma ….05.2016 kirjaga nr 14-6/16/770-…. koostanud eelhinnangu, mille kohaselt keskkonnamõju hindamine ei ole vajalik kuna:

1. - kavandatav tegevus ei mõjuta kaitsealasid, kaitstavate liikide elupaikasid ega Natura 2000 võrgustiku alasid juhul võetakse kasutusele keskkonnamõju vähendavad ja vältivad meetmed;

- eelhindamise tulemusena selgus, et taotletava tegevuse tulemusel ei teki olulist mõju veekeskkonnale sh merepõhja elustikule, kalastikule ja linnustikule juhul vee erikasutusega seotud töid ei tehta kalade kudeajal ja lindude pesitsuse tippajal;

- eelhindamise tulemusena selgus olulise kumulatiivse mõju puudumine;

1. - seega puudub kavandataval tegevusel eeldatavalt oluline keskkonnamõju.

Eelhinnangust nähtub, et vee erikasutuse mõju sadama süvendamisel on lokaalne ning lühiajaline. Arvestades tööde mahtu ning lokaalset mõju puudub vajadus vee erikasutuse aegse ja -järgse seire teostamiseks.

**2.3 Eelnõu avalikustamine ja seisukohtade ärakuulamine**

Vastavalt HMS § 48 lg-le 1 pannakse õigusakti eelnõu koos seletuskirjaga avalikkusele tutvumiseks välja, tagades avalikkusele nimetatud dokumentidega tutvumise võimaluse vähemalt kuni ettepanekute ja vastuväidete esitamise tähtaja lõpuni. Vastavalt HMS § 49 lg -ele 2 ei või ettepanekute ja vastuväidete esitamiseks tähtaeg olla lühem, kui kaks nädalat väljapaneku algusest arvates. Keskkonnaamet teavitas vee erikasutusloa andmisest ametlikus väljaandes Ametlikud Teadaanded …...05.2016 ning edastas eelnõu vastavalt HMS § 49 lg-le 3 ka taotluse esitajale. Eelnõuga oli võimalik tutvuda kahe nädala jooksul alates teate ilmumisest Ametlikes Teadaannetes.

**3. OTSUS**

Tulenevalt eeltoodust ja lähtudes veeseaduse § 8 lg 2 p-dest 6 ja 7, määruse nr 18 §-st 5, §-st 8, Keskkonnaameti peadirektori käskkirjast 05.06.2009 nr 117, Taotleja taotlusest ja korralduses esitatud kaalutlustest **otsustan:**

**anda Lääne-Saare Vallavalitsus (registrikood 75038977) vee erikasutusluba nr L.VV/327861 kehtivusega viis aastat Muratsi sadama süvendamiseks mahus 1560 m3 ja kaide ja kaldakindlustuse ehitamiseks, mille käigus vette paigaldatava pinnase ja tahkete ainete (betoon, teraskonstruktsioonid, kivid jne) uputamise maksimaalne maht on 480 m3.**

Vastavalt veeseaduse § 9 lg 2 p-dele 9 ja 11 ning tulenevalt eelhinnangust ja Taotleja taotluses esitatud andmetest kehtestatakse vee erikasutusloas tööde minimaalsema negatiivse keskkonnamõju saavutamiseks järgmised meetmed ja tingimused:

1. Soovitav on vältida mürarikaste tööde tegemist lindude peamisel pesitsusperioodil ajavahemikus 15. aprillist kuni 30. juunini.
2. Vee erikasutusega seotud tööde tegemine on keelatud kalade peamisel kudeajal ajavahemikus 15. aprillist kuni 15 maini.
3. Vee erikasutusega seotud tööde tegemine on keelatud tugevate (üle 10 m/s) põhja- ja läänekaare tuultega, et vältida setete ja heljumi kandumist sadamaga piirnevale kaitsealusele mere-elupaigatüübile

**4. TÄIENDAV TEAVE**

1) Peale süvendustööde lõppemist tuleb Keskkonnaametile esitada aruanne vastavalt kehtivatele õigusaktidele.  
2) Tööde käigus tekkivatest muudatustest informeerida Keskkonnaametit koheselt.   
3) Vee erikasutusluba ei anna õigust ehitamiseks ja ehitise kasutamiseks.

Haldusakti on võimalik vaidlustada 30 päeva jooksul teatavaks tegemisest, esitades vaide haldusakti andjale haldusmenetluse seaduses sätestatud korras või kaebuse Tallinna Halduskohtusse halduskohtumenetluse seadustikus sätestatud korras.